HARIDUSE KUTSENÕUKOGU OTSUS

Tallinn									30.06.2005/nr. 4

Haridus- ja Teadusministeeriumiga läbirääkimiste pidamise; õpetaja V kutsestandardi ülevaatamise; kutsestandardi rakendamine tasemeõppe, täiendkoolituse ning nooremõpetaja kutseaasta korraldamise reguleerimise;  ülikoolidega läbirääkimiste; huvijuhi kutsestandardi väljatöötamise; Eesti Noorsootöö Keskuse esindaja Hariduse Kutsenõukogu koosseisu mitte kaasamise; Huvikeskuste Juhtide Kogu esindaja Hariduse Kutsenõukogu koosseisu mitte kaasamise ja tegevusplaani kinnitamise kohta.

OTSUSTATI:

1.	Pidada läbirääkimisi Haridus- ja Teadusministeeriumiga töö alustamiseks õpetaja kutsekvalifikatsiooni reguleerivate seadusandlike aktide analüüsimiseks. 
2.	Vaadata üle õpetaja V kutsestandard ja esitada kinnitamiseks järgmisel kutsenõukogu koosolekul.
3.	Kutsestandard on aluseks õpetajate tasemeõppe, täiendkoolituse ning nooremõpetaja kutseaasta reguleerimisel. 
4.	Ülikoolidega alustada läbirääkimisi õpetajakoolituse raamnõuete täiendamiseks vastavalt õpetaja kutsestandardile, et tagada miinimumnõuded töötamaks nooremõpetajana koolis. 
5.	Alustada tööd huvijuhi kutsestandardi väljatöötamisega. 
6.	Eesti Noorsootöö Keskuse esindajat mitte kaasata Hariduse Kutsenõukogu koosseisu, kuna vastava valdkonna esindaja osaleb kutsenõukogu töös.  
7.	Huvikeskuste Juhtide Kogu esindajat mitte kaasata Hariduse Kutsenõukogu koosseisu, kuna vastava valdkonna esindaja osaleb kutsenõukogu töös.
8.	Kinnitada järgmine tegevusplaan:
1)	Alustatakse tööd kutseõpetaja kutsestandardi väljatöötamisega II poolaastal
2)	Alustatakse tööd noorsootöötaja kutsestandardi väljatöötamisega II poolaastal
3)	Alustatakse tööd huvijuhi kutsestandardi väljatöötamisega II poolaastal.

Eve Eisenschmidt							
Hariduse								Kristi Koort
Kutsenõukogu esimees						Protokollija